6. lipnja 2022.

**Predstavljanje istraživanja  o organizacijama civilnog društva za zaštitu ljudskih prava i publikacije “Novi početak”**

[Centar za mirovne studije](https://www.cms.hr/) i [Kuća ljudskih prava Zagreb](https://www.kucaljudskihprava.hr/) pozivaju Vas na **predstavljanje publikacije “NOVI POČETAK - Podloga za raspravu o novom pristupu pozicioniranju i radu progresivnih ljudsko-pravaških organizacija u Hrvatskoj” koje će se održati u četvrtak, 9. lipnja, od 10 do 12 sati**, na platformi ZOOM.

Publikacija “Novi početak” rezultat  je istraživanja **o utjecaju, vidljivosti i potrebama organizacija civilnog društva za zaštitu ljudskih prava.**Istraživanje je provedeno u svrhu osmišljavanja novih načina rada i modela za **institucionalno i pravno zagovaranje, pravnu podršku žrtvama kršenja ljudskih prava te javnu komunikaciju i mobilizaciju građana i građanki.**

Rezultata istraživanja te publikaciju predstavit će autorice nezavisna stručnjakinja **Nives Miošić** i **Sara Lalić** iz Centra za mirovne studije.

Publikacija donosi rezultate istraživanja o tome što misle i koliko povjerenja u udruge imaju građani Hrvatske. Također, analizira koliki je i kakav utjecaj organizacija za ljudska prava u Hrvatskoj, u kakvom okruženju djeluju te s kojim se izazovima susreću organizacije civilnog društva. Na predstavljanju će biti govora o mobilizacijskom i zagovaračkom potencijalu organizacija za ljudska prava, koorištenju pravnih alata u borbi za ljudska prava te prespektivama djelovanja organizacija za ljudska prava.

U sklopu predstavljanja, predviđeno je vrijeme za pitanja i komentare sudionika i sudionica na nalaze istraživanja, kao i razmišljanja o izazovima ovoga trenutka te perspektivama budućeg djelovanja civilnog društva te stanja ljudskih prava u Hrvatskoj.

Za sudjelovanje moguće se prijaviti putem obrasca: <https://forms.gle/5NHSXkRhNk6pQwxdA> najkasnije do 8. lipnja u 13 sati, nakon čega ćete dobitii poveznicu na platformu ZOOM.

Istraživanje i publikacija nastali su u sklopu projekta [NOVI POČETAK](https://www.kucaljudskihprava.hr/2021/04/22/novi-pocetak-sektorske-inovacije-za-proaktivno-progresivno-i-utjecajno-civilno-drustvo-za-zastitu-i-promociju-ljudskih-prava/) - Sektorske inovacije za proaktivno, progresivno i utjecajno civilno društvo za zaštitu i promociju ljudskih prava kojeg provide [Kuća ljudskih prava Zagreb](https://www.kucaljudskihprava.hr/), [Centar za mirovne studije](https://www.cms.hr/), [Inicijativa mladih za ljudska prava Hrvatska](http://yihr.hr/hr/), [Centar za mir, nenasilje i ljudska prava Osijek](https://www.centar-za-mir.hr/) te [Human Rights House Foundation](https://humanrightshouse.org/) iz Norveške, te uz financijsku podršku Programa Fonda za aktivno građanstvo u Hrvatskoj.